News of the World (album)

News of the World je 6. studijski album britanske rock grupe Queen, izdan 28. oktobra 1977. godine.
Album je poznat i po tome što sadrži stadionske anteme We Will Rock You (Brian May) i We Are the Champions (Freddie Mercury). To je bio drugi album pored albuma A Day at the Races koji je samostalno producirala grupa. Doživio je 4 platinasta izdanja u SAD-u i 2 u Velikoj Britaniji. Sniman je u Sarm West Studios i Wessex Studios u Londonu.

 Spisak pjesama 
Album se sastoji od ukupno 11 pjesama, 6 na strani "A" i 5 na strani "B". Pjesma "We Will Rock You" je doživjela remiks i objavljena je na CD izdanju.

 "We Will Rock You" (May) – 2:01
 "We Are the Champions" (Mercury) – 3:00
 "Sheer Heart Attack" (Taylor) – 3:24 
 "All Dead, All Dead" (May) – 3:10 
 "Spread Your Wings" (John) – 4:36 
 "Fight from the Inside" (Taylor) – 3:02 
 "Get Down, Make Love" (Mercury) – 3:51 
 "Sleeping on the Sidewalk" (May) – 3:05 
 "Who Needs You" (Deacon) – 3:07 
 "It's Late" (May) – 6:26 
 "My Melancholy Blues" (Mercury) – 3:33
 "We Will Rock You (1991 Bonus Remiks Ricka Rubina, objavljena na CD izdanju "Hollywood recordsa" iz 1991. godine)

 Pjesme 

 "We Will Rock You" (May) – Pjesma je objavljena na "B" strani singla "We Are the Champions". Postala je jedna od najpopularnijih pjesama grupe ‘’Queen’’ a često se pjeva za vrijeme sportskih događaja, na stadionima i u sportskim arenama.
 "We Are the Champions" (Mercury) – Freddie Mercury je pjesmu napisao 1975. inspirisan fudbalom, ali nije snimljena sve do 1977. Objavljena je kao singl ‘’We Are the Champions" i dostigla je 2. mjesto na top-listi u Velikoj Britaniji i 4. mjesto na top-listi najboljih pjesama u SAD-u.
 "Sheer Heart Attack" (Taylor) – Pjesma je bila napisana samo napola kada je 1974. izdan istoimeni album. Demo verziju je otpjevao Roger Taylor, ali se na albumu našla verzija  pjesme sa Mercuryjevim vokalima i horskim nastupom Taylora.
 "All Dead, All Dead" (May) – Pjesmu je napisao i otpjevao Brian May sa bek vokalima koje je izveo Mercury. Za pjesmu su se proširile glasine da je May napisao pjesmu povodom smrti svoje mačke. U jednoj od emisija "In the Studio with Redbeard", u kojoj je gostovao, May je potvrdio te glasine.
 "Spread Your Wings" (Deacon) –  Pjesmu je napisao John Deacon a klavir je odsvirao Mercury. Video spot je snimljen u dvorištu Taylorove kuće. Ovo je prva pjesma grupe bez pratećih vokala.
 "Fight from the Inside" (Taylor) – Pjesmu je napisao, otpjevao i odsvirao Roger Taylor.
 "Get Down, Make Love" (Mercury) –  Mercuryjeva najseksualnije orijentirana pjesma iz "Queenovog" repertoara. 
 "Sleeping on the Sidewalk" (May) – May je pjesmu napisao inspiriran engleskim gitaristom Ericom Claptonom.
 "Who Needs You" (Deacon) – Deaconova pjesma na kojoj uz Maya svira špansku gitaru.
 "It's Late" (May) – May u ovoj pjesmi koristi tehniku tappinga, prije Eddija Van Halena, osnivača američke rock grupe Van Halen. Pjesma je objavljena kao singl u Kanadi, SAD-u, Novom Zelandu i Japanu.
 "My Melancholy Blues" (Mercury) - U pjemi nema pratećih vokala, ni gitare. Iako u nazivu pjesme egzistira riječ blues po muzičkom stilu je puno bliže jazzu.

 Top-lista albuma 

DržavaTop-listaProdajaNajviša dostignuta pozicijaSedmicaTiražProdanih primjerakaBelgija1  Kanada2 3xPlatinasta300 000 Francuska1 Zlatni 553 600Holandija1 Platinasti100 000 SAD3364xPlatinasta 4 000 000Norveška4   Velika Britanija4202xPlatinasta600 000 Njemačka5 Platinasti500 000Austrija928   Švedska9  Švicarska  Platinasti 50 000

Reference

Vanjski linkovi
Službena web stranica grupe Queen: Diskografija: News of the World
Tekstovi pjesama: "We Will Rock You", "Sheer Heart Attack", "It's Late" sa Queenove službene web stranice 

Kategorija:Queen
Kategorija:Albumi Queena
Kategorija:Albumi iz 1977.